Covid-19-statistieke: Nuwe gevalle bly daalByna 15 miljoen toetse vir Covid-19 is reeds in Suid-Afrika gedoen. (Foto: Unsplash) Die getal nuwe Covid-19-gevalle wat Sondag aangemeld is (8 791), is minder as ŉ dag tevore (12 528) en ook laer as die gemiddelde getal nuwe gevalle oor die vorige sewe dae (11 272). Volgens die nasionale departement van gesondheid het die sewedaggemiddeld van nuwe gevalle ook gedaal. Die algehele getal bevestigde Covid-19-gevalle staan tans op 2 456 184, wat die positiwiteitskoers op 23% te staan bring. Daar is nou 153 122 aktiewe gevalle in Suid-Afrika en 2 230 871 mense het reeds van die virus herstel. Nog 178 sterftes is bevestig. Die algehele sterftesyfer is 72 191. Die Wes-Kaap (27%) het steeds die meeste nuwe Covid-19-gevalle, gevolg deur Gauteng (23%), KwaZulu-Natal (20%), Mpumalanga (9%), die Oos-Kaap en Noordwes (5% elk), die Vrystaat en Limpopo (4% elk) en die Noord-Kaap (3%). Nuwe gevalle per provinsie: Nog 204 mense is in hospitale opgeneem vir Covid-19-behandeling. In hierdie stadium word 7 963 mense in private hospitale en 7 678 mense in staatshospitale vir die virus behandel. Dit is ŉ totaal van 15 641. Net 17 390 inentings is Sondag gedoen en meer as 7,5 miljoen mense is tot dusver teen Covid-19-ingeënt. Inentings per provinsie: Byna 15 miljoen toetse vir Covid-19 is reeds in Suid-Afrika gedoen. Net meer as 38 000 toetse is in die afgelope 24 uur gedoen.